Jan Lundell (jääkiekkoilija)

Jan Lundell (s. 26. marraskuuta 1973 Helsinki) on suomalainen jääkiekkomaalivahti. Hän pelasi pitkään Helsingin IFK:ssa ja päätti uransa kauteen 2011–2012. Kaudesta 2012–2013 alkaen hän on vastannut seuran maalivahtivalmennuksesta. ”Jannea” pidetään IFK-fanien keskuudessa seuraikonina. Hän on pelannut kuudessa eri SM-liigajoukkueessa ja myös ulkomailla Ruotsissa Frölunda HC:ssa, Saksassa Augsburgissa ja Tanskan Rødovressa. Kaudella 2008–2009 Lundell pelasi Tšekin toiseksi korkeimmalla sarjatasolla KLH Chomutovin joukkueessa. Lundell on voittanut HIFK:ssa mestaruuden kaudella 2010–2011 ja pronssia kaudella 2003–2004.

Lundell on vanhin SM-liigaottelussa pelannut pelaaja, kun hän 46-vuotiaana pelasi 9. tammikuuta 2020 HIFK–SaiPa-ottelun lopussa 1.06 minuuttia. Hänen Anton-poikansa pelasi myös samassa ottelussa. Lundellille merkittiin ottelussa yksi torjunta. Kaudella 2019–2020 vanhin aktiivipelaaja ennen Lundellin paluuta oli seitsemän vuotta nuorempi Jani Tuppurainen.

Lundell on naimisissa ja hänellä on kaksi lasta. Pojat Anton ja Kasper pelaavat jääkiekkoa. Kasper edustaa HIFK:ta, kun taas Anton pelaa NHL-seura Florida Panthersin organisaatiossa.

Lähteet

Viitteet

Suomalaiset jääkiekkomaalivahdit
Suomalaiset jääkiekkovalmentajat
Vuonna 1973 syntyneet
Elävät henkilöt